《寄进士熊退斋》
宋代·李谨思

犹存火后书，罕识卷中字。
无笔补玄经，有金酬载记。
漫漫岁月驰，忽忽春秋閟。
欲辨已忘言，涕泪空垂泗。
殉义若殉财，避名如避箭。
况当喜惧交，肯与宠辱战。
百年元亮心，一日宣明面。
朱门辙迹多，山路微如线。

作者简介：宋饶州馀干人，字养吾。幼颖异，日记数千言。度宗咸淳中试礼部第一。宋亡，隐居著述。为文古奥，自成一家言。